GURRUTXAGA URANGA (EAJ, 2017-12-21):
Eskerrik asko, legebiltzar-buru andrea.
Egia esan, Ubera andrea, zure interbentzioaren bukaera grazia puntu bat ere egin digu, zuk zure erdibidekoan lortu nahi duzuna ez duzunez lortu, eskola kirolak ematen dituen balore guztiak, 25 urtean zehar egin duen lan guztia, hor dauden boluntario guztiak ez dute ezer egin.
Dena gaizki egin da, ez dago ezer ondo eta azken aldian eskola kirolari buruz hainbat eztabaida eta agerraldi eduki ditugu eta jada jakina da bakoitzak zein den daukagun posizioa guzti honetan, eta Zupiria sailburua eta Arredondo jauna ere izan genituen duela gutxi Legebiltzarrean gai honi buruz hitz egiten eta 2008ko Dekretuari buruz, bereziki bere betetze mailari buruz hitz egiten, beraiek balorazio positiboa ematen ziotelarik. Eta agerraldi hartan oso ondo nik uste dut laburbiltzen zutela zein den egin den ibilbidea, nola gauden oraintxe, zein den testuingurua eta nora begira dagoen Jaurlaritza batez ere.
Eta argi azaldu zuten eta nire aurretik ere azaldu duzue ba 98ko Kirolaren Legean dagoela oinarrituta eta bere 5. Tituluan eskola kirola aipatzen dela, kirol adierazpide hori funts funtsezkoa da eskola umeen heziketa integralari begira, haien nortasuna era armoniatsuan garatzeari begira eta geroko adinetan eta, ere kirola modu jarraituan egin ahal izatea bermatuko duten, baldintza fisiko eta prestakuntzari begira. Nik uste dut hor gainera bat egiten dugula EH Bilduk adierazten duenarekin.
Baina aipatu behar da ere Kirolaren Legean printzipio orokorretan jasota dagoela oinarrizko kirola eta batez ere eskola kirola bideratzea eta sustatzea aginte publikoei dagokiela, baina bakoitzak bere eskumenen esparruan egin behar du, bakoitzak bere papera errespetatu behar duela, zuk adierazten duzun bezala.
Eta erakunde komunen paper hori da eskola kirolaren oinarriak eta printzipioak, kirol diziplinako araubidea eta lehiaketetara finkatzea.
Eta lurralde historikoetako foru organoei Euskadiko eskola kirolaren arloko arauak garatzea eta udal administrazioarekin lankidetza egitearen papera tokatzen zaie.
Horregatik, zuek aurkeztutako, proposatu duzuen erdibideko proposamen horretan, guk bigarren puntuan ez genuen zuekin bat egiten, eskumenei dagokionez, eskola kirolaren egitura guztia bertan behera uzten duzue eta Hezkuntza Sailari garapena eta arautzeko eskumen hori eman, lidergo hori beraiei atxikitu eta foru aldundiei horretan parte hartzeko esaten diezue. Bai, bai.
Ba literalki irakurriko dut. Gainera, hasieran esaten duzu erakunde bakoitzari eskuduntzak errespetatuz egingo dela, baina gero jarraitzen duzu irakurtzen eta hor errespetua eskuduntzei gutxi edukitzen zaie.
Zeren "eska dezala eskola kirolean dagozkion eskuduntzak Hezkuntza Sailarentzat eta, aldi berean, koordinatu eta kontsentsu dezala foru aldundiarekin eta guraso elkarteekin". Ez, lidergoa, foru aldundiena da. Eta Hezkuntzak, ikastetxeak hor egon beharko dira, eta koordinatzen eta garatzen inplikatu beharko dira. Baina lidergoa, programak garatzekoarena, foru aldundiarena da, Dekretuan horrela azaltzen delako.
Beraz, argi daukagu eskola kirolaren euskal batzordeak berebiziko garrantzia daukala auzi guzti honetan, definitutako printzipio orokorrak, ezaugarriak eta helburuak errespetatuko direla zaintzeko, eta autonomia erkidego osorako baliagarri den eskola kirolaren ereduaren homogeneotasun hori lortu eta, aldi berean, lurralde historiko bakoitzeko bereizgarritasunetara egokitutako ereduaren arteko bateragarritasuna bilatzen duen organoa batzorde hori izango delako.
Eta batzorde horretan daude bai hiru lurralde historikoetako foru organoetako kirol zuzendariak eta Eusko Jaurlaritzako Jarduera Fisikoaren eta Kirolaren zuzendaria eta bertan, presidentearen ideiaren bidez edo baita beste kideen bidez egin daiteke, eta bertan eztabaida teknikoetan parte hartzeko deia egiten zaie, bai kirol federazioei, ikastetxeei, udal administrazioei, eta bestelako aditu guztiei.
Batzorde horretan, gainera, erabakitzen da ereduaren homogeneizazioan garrantzitsuak diren hainbat gai, ba Dekretua ezartzen dituen hiru kirol ibilbideen ezaugarri teknikoak zeintzuk izan behar diren, ezarritako jardueretan eta modalitateetan parte hartzeko adina, eskolako kirolaren egitura eta eragileen kalitatea bermatzen duten irizpideak, eta beste hainbat izapidetzen ditu baita ere.
Beraz, guk uste dugu, sinatu dugun erdibideko horretan eskatzen diogula eta daukagun egiturari hobeto erantzuten dion erdibidekoa lortu dugula, zeren batzorde honi da eskatzen diogunari eskola kirolak koordinatzen jarrai dezala eta neurriak hartzen, ikastetxeak eskola kirolaren planifikazioaren jarraipenean eta garapenean lidergo horretan parte hartzeko, baina foru aldundiak daukaten eskumena errespetatzen, beti ere.
Eusko Jaurlaritzako eta jarduera fisikoaren eta kirolaren zuzendaritza gaur egun indarrean dagoen Kirolaren Legea berritzeko asmotan dago, eta horretarako Euskadiko kirol erakunde eta eragileen artean ordezkapen zabala EAEn daukan hausnarketa prozesua ireki du.
Eta horrez gain, hausnarketa bideratzeko sortutako bederatzi lantaldeetako bat eskola kirolari bideratuta dago eta hori aipatu duzu.
Por lo tanto, yo diría que el Gobierno Vasco en ese sentido sí que está repensando, como decía la señora García, que sí que está repensando todo el modelo hasta ahora cómo ha funcionado y está contando además con los respectivos eragileak para abordar todo este tema y poder realizar el cambio de esta ley de una manera más eficiente y que todos nos podamos sentir más cómodos.
Eta elkartu zirenean jardunaldi hauetan, sailburuak agerraldian aurreratu zizkigun hainbat ondorio, hala nola, ba erakundeen arteko elkarlana areagotzea eskatzen dutela eragile hauek, udal eta aldundien artean bereziki, elkarlan hori areagotu behar dela, eskola kirolaren kontzeptua hezigarria eta inklusiboa izan behar dela, euskararen erabilera areagotzeko tresna interesgarria dela, genero ikuspuntua txertatzeko ere bai interesgarria dela.
Eta Ubera andrea, zuk aipatzen dituzun oinarri guzti horiek, ikastetxean bertan balio guzti horiek egitearena, bat gatoz, baina uste dut ez duzula, ezin diozula Jaurlaritzari egotzi ez dela ezer egiten edo oztopoak ezartzen dizkionik.
Hausnarketa prozesu bat egiten denean eta dekretu berri bat ateratzeko 100 eragiletik gora parte hartzen dauden hausnarketa prozesu batean diharduenean, justu momentu honetan oztopoak daudela esatea nik uste dut gehiegi sakontzea edo gehiegi esatea dela. Eta nik uste dut momentu honetan Jaurlaritza kirolaren inguruko araudiak hobetzerako bide horretan asmatzen ari dela.
Besterik gabe, eskerrik asko.